Hér á landi eru bílarnir orðnir sex , en það er fyrirtækið Úranus Ísland ( rafbilainnflutningur.is ) sem flytur þá inn frá Bandaríkjunum . Og það er í raun og veru allt gert til þess að koma ökumanni á óvart . Það er nefnilega mögulegt að fá bílinn í fimm , sex eða sjö sæta útfærslu og var bíllinn sem blaðamaður prófaði einmitt búinn stærstu útfærslunni . Að öðru leyti er hönnun bílsins að innan fremur einföld og fáguð en LED-lýsing í hurðum og reyklituð viðarinnréttingin í bland við rúskinnsklæðningu í mælaborði undirstrikar þó lúxusinn sem bíllinn á að tryggja . Því ræður sjálfstýring sem fyrirtækið hefur kynnt til sögunnar . Ók sjálfur í gegnum Reykjavík Þannig prófaði blaðamaður að láta bílinn um stjórnina frá því að komið er inn á Vesturlandsveg þar sem hann skerst við Suðurlandsveg og allt niður á Hringbraut . Fumlaust hafði ökutækið stjórnina , nema í þeim tilvikum þar sem stoppa þurfti á rauðu ljósi og enginn bíll var fyrir framan . Sjálfstýringin hentar best á stofnbrautum og þar sem vegmerkingar eru í góðu horfi . Ljóst er að þeir sem bera ábyrgð á viðhaldi og uppbyggingu vegakerfisins hér á landi þurfa hins vegar að spýta í lófana ef þessi tækni á að ryðja sér fullkomlega til rúms hér á landi . Bíllinn er knúinn áfram af tveimur rafmótorum sem leiða kraftinn út í fram - og afturdekk hans . Telji maður það ekki nóg , sem verður að teljast hrein og klár heimtufrekja , er hægt að fá hina kynngimögnuðu P100 D-útgáfu sem er aðeins 3,1 sekúndu upp í hundraðið . Teslurnar sem hingað til hafa verið framleiddar hafa ekki fengist frítt og langt frá því . Bíllinn sem var prófaður kostar um það bil 18,9 milljónir og er þá afar vel búinn en séu dýrari týpurnar , P90 D eða P100 D teknar með öllum búnaði má hæglega strauja kortið fyrir 22 til 27 milljónir króna . Bíllinn er því ekki gefins en verðið er á pari við ýmsar útgáfur af Range Rover , Toyota Land Cruiser 200 og G-línuna frá Mercedes Benz . Allir hafa þessir bílar eitthvað einstakt fram að færa en það er að minnsta kosti hægt að fullyrða að það er einstök upplifun að ferðast um á rafmagni sem hlaðið hefur verið á tankana á Tesla X.